VISPĀRĪGĀ VIENOŠANĀS
Rīgā, 
15.05.2025

Rīgas valstspilsētas pašvaldības Pilsētas attīstības departaments, tā direktores Ilzes Purmales personā, kura rīkojas saskaņā ar Rīgas domes 2023.gada 30.augusta saistošo noteikumu Nr.235 „Rīgas valstspilsētas pašvaldības nolikums” 74.punktu un Rīgas domes 2021.gada 7.jūlija  nolikuma Nr.86 „Rīgas valstspilsētas pašvaldības Pilsētas attīstības departamenta nolikums” 15.6.apakšpunktu un 16.punktu, no vienas puses, un  
SIA “ALPS ainavu darbnīca”, reģistrācijas numurs 40003771232, kuru pārstāv […] kura rīkojas saskaņā ar […] (turpmāk – Izpildītājs Nr.1), 
SIA “Vertex projekti”, reģistrācijas numurs 40003842450, kuru pārstāv […] personā, kurš rīkojas saskaņā ar saskaņā ar statūtiem, (turpmāk – Izpildītājs Nr.2), 
 
saskaņā ar iepirkuma, identifikācijas Nr. „Apkaimju centru konceptplānu sadaļu izstrāde” CAIP 2025/05 rezultātu, izsakot savu brīvi radušos gribu, un saskaņā ar Izpildītāja iesniegto piedāvājumu noslēdz šādu vienošanos (turpmāk – Vienošanās): 
Vienošanās lietotie termini
1.1. Departaments vai Pasūtītājs – Rīgas valstspilsētas pašvaldības Pilsētas attīstības departaments;
1.2. iepirkuma procedūra – iepirkuma procedūra „Apkaimju centru konceptplānu sadaļu izstrāde”, ID Nr. CAIP 2025/05, atbilstoši Publisko iepirkumu likuma 8.panta pirmās daļas 1.punktam;
1.3. Izpildītājs vai Izpildītāji[footnoteRef:2] – Izpildītājs Nr.1, Izpildītājs Nr.2 [..] katrs atsevišķi un visi kopā; [2:  Pasūtītājs slēdz Vienošanos ar visiem pretendentiem, kuri ir saskaņā ar iepirkuma nolikuma prasībām atbilst pretendenta kvalifikācijas un atlases prasībām un uz to neattiecas iepirkuma nolikumā noteiktie izslēgšanas nosacījumi.] 

1.4. līgumcena – Līguma kopējā summa eiro, bez PVN, kuru Pasūtītājs samaksās Izpildītājam par pilnā apjomā un noteiktos termiņos izpildītu apkaimju centru esošās situācijas pilsētbūvnieciskās analīzes vai telpiskās attīstības vīzijas, ietverot pamatojošo esošās situācijas pilsētbūvniecisko analīzi, pieprasījuma izstrādi. Izpildītāja piedāvātajām izmaksām, kas noteiktas piedāvājuma izstrādes pieprasījumā; tā ietver visus izdevumus un atlīdzību, kāda Izpildītājam pienākas par pilnīgu un pienācīgu Līguma noteikto saistību izpildi, visas izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, izņemot PVN, izdevumus, kas nav norādīti Līguma sastāvā esošajos dokumentos, bet uzskatāmi par nepieciešamiem izstrādes pieprasījuma pienācīgai un kvalitatīvai izpildei;
1.5. Līdzēji – Izpildītājs Nr.1, Izpildītājs Nr.2 [..][footnoteRef:3] un Pasūtītājs, katrs atsevišķi un visi kopā; [3:  Visas Vienošanos noslēgušās puses.] 

1.6. Līgums vai Līguma projekts – Vienošanās ietvaros starp Pasūtītāju un Izpildītāju noslēgtais līgums par konkrētas izstrādes nodrošināšanu atbilstoši Pakalpojuma pieprasījumam un Izpildītāja piedāvājumam, t.sk. izmaksām (Vienošanās 1.pielikums[footnoteRef:4]); [4:  Līguma projekts atbilst konkursa Nolikumam pievienotajai redakcijai.] 

1.7. Pakalpojuma pieprasījums – Pasūtītāja sagatavots detalizēts apraksts par izstrādi, tās apjomu, izpildes termiņu un cita būtiska informācija, kas ietver tehniskajā specifikācija noteikto darba uzdevumu apjomu un aprakstu;
1.8. Pakalpojums – pakalpojums, ko ar savu darbaspēku, materiāliem un tehniskajiem līdzekļiem veic Izpildītājs, kas ir Pasūtītāja vajadzībām veikta apkaimju centru esošās situācijas pilsētbūvnieciskās analīzes vai telpiskās attīstības vīzijas, ietverot pamatojošo esošās situācijas pilsētbūvniecisko analīzi, izstrāde, kuras organizēšanu un nodrošināšanu uzņemas kāds no Izpildītājiem saskaņā ar Vienošanās un Līguma projektu, kas noslēgts starp Pasūtītāju un Izpildītāju;
1.9. piedāvājums – Izpildītāja piedāvājums Pakalpojuma pieprasījumam Vienošanās ietvaros;
1.10. PVN – pievienotās vērtības nodoklis, kas tiek piemērots saskaņā ar spēkā esošo nodokļu likmi;
1.11. Vienošanās summa – maksimālā kopējā naudas summa euro, bez PVN, kuru Pasūtītājs visā Vienošanās spēkā esamības laikā var samaksāt Izpildītājiem par pilnībā un kvalitatīvi veiktu Pakalpojuma pieprasījuma izpildi;
1.12. tehniskā specifikācija – Pasūtītāja izvirzītās prasības Pakalpojuma veikšanai (Vienošanās 2.pielikums[footnoteRef:5]). [5:  Līguma projekts atbilst konkursa Nolikumam pievienotajai redakcijai.] 

Vienošanās priekšmets un darbības laiks
1.13. Vienošanās tiek noslēgta saskaņā ar iepirkumu procedūras nosacījumiem un iepirkuma procedūrā iesniegto/-ajiem Izpildītāja/-u piedāvājumu/-iem, lai visā Vienošanās spēkā esamības laikā veiktu Pakalpojumu Departamenta vajadzībām. 
1.14. Vienošanās nosaka kārtību, kādā Pasūtītājs no Vienošanos noslēgušo Izpildītāju loka izvēlēsies Izpildītāju, kurš pret atlīdzību ar savu darbaspēku, materiāliem un tehniskajiem līdzekļiem veiks katra konkrētā Pakalpojuma pieprasījuma izpildi, ievērojot spēkā esošos normatīvos aktus, tehniskās specifikācijas, Vienošanās un Līguma projekta nosacījumus.
1.15. Pasūtītājs Vienošanās spēkā esamības laikā veic un sagatavo Pakalpojuma pieprasījumu tādā apjomā, kāds faktiski ir nepieciešams. Pasūtītājs Vienošanās darbības laikā ir tiesīgs neiegādāties Pakalpojumu pilnā apmērā.
1.16. Izpildītājs piedāvājuma iesniegšanai, Pakalpojuma nodrošināšanai un Līguma slēgšanai ievēro Vienošanās, iepirkuma procedūras dokumentācijas un tehniskās specifikācijas  nosacījumus.
1.17. Līdzēju starpā par katra Pakalpojuma pieprasījuma izpildi tiks noslēgti atsevišķi Līgumi, kuros noteiktas Līdzēju tiesības un pienākumi, izpildes termiņi, pieņemts un apmaksāts veiktais Pakalpojums un citi nosacījumi atbilstoši Pakalpojuma pieprasījumam, Līguma projektam un tehniskajai specifikācijai.
1.18. Vienošanās stājas spēkā ar tās parakstīšanas brīdi un ir spēkā 36 (trīsdesmit sešus) mēnešus vai līdz Vienošanās summas sasniegšanai, atkarībā no tā, kurš no nosacījumiem iestāsies pirmais.
Vienošanās summa un norēķinu kārtība
1.19. Pasūtītājs apņemas samaksāt Izpildītājam par Pakalpojuma veikšanu, atbilstoši saņemtajam Pakalpojuma apjomam un Izpildītāja piedāvājumam par Pakalpojuma pieprasījumu, par kuru noslēgts Līgums.
1.20. Vienošanās summa ir EUR 575 000,00 (pieci simti septiņdesmit pieci tūkstoši euro un 00 centi), bez PVN.
1.21. Vienošanās summu veido visi Izpildītāja faktiski sniegtie piedāvājumi par Pakalpojuma pieprasījumiem, kurus Pasūtītājs ir pasūtījis šīs vienošanās spēkā esamības laikā.
1.22. Vienošanās summa ir maksimālā summa, par kādu Vienošanās darbības laikā Pasūtītājs var saņemt Pakalpojuma veikšanu, ja vien Līdzēji nevienojas citādi, kā arī Pasūtītājam Vienošanās darbības laikā nav pienākums iztērēt visu Vienošanās summu. 
1.23. Vienošanās summa var tikt palielināta. 
1.24. Vienošanās ietvaros līgumcena par katru Pakalpojuma pieprasījumu tiek noteikta atbilstoši Izpildītāja piedāvājumam un tiek norādīta par katru Pakalpojumu atsevišķi noslēgtā Līgumā starp attiecīgo Izpildītāju un Pasūtītāju, iekļaujot  iepirkuma procedūrā iesniegtā finanšu piedāvājuma procentu likmi. 
1.25. Vienošanās summa un tās spēkā esamības laikā noslēgtajos Līgumos noteiktā līgumcena ietver visas pakalpojuma kvalitatīvai sniegšanai nepieciešamās izmaksas. 
1.26. Vienošanās summa un tās spēkā esamības laikā noslēgtajos Līgumos noteiktā līgumcena ietver visas ar pakalpojuma sniegšanu un Vienošanās, tehniskajā specifikācijā un Līgumā noteikto prasību izpildi saistītās izmaksas, tajā skaitā visas izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, izņemot PVN, izdevumus, kas nav norādīti visos iepirkuma procedūras sastāvā esošajos dokumentos, bet uzskatāmi par nepieciešamiem Pakalpojuma pienācīgai un kvalitatīvai sniegšanai. 
1.27. Pasūtītājs Vienošanās laikā veic samaksu tikai par tādām Pakalpojuma pieprasījuma komponentēm, par kurām Izpildītājs ir iesniedzis piedāvājumu un tiek slēgts Līgums.
1.28. Pasūtītājs apmaksu par sniegto Pakalpojumu veic 15 (piecpadsmit) darbdienu laikā no abpusējas pieņemšanas-nodošanas akta parakstīšanas par Pakalpojuma sniegšanu pēc Pakalpojuma izpildes un elektroniska rēķina saņemšanas un saskaņā ar Līguma projekta 4.daļā noteikto.
1.29. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
1.30. Elektroniskos rēķinus apmaksai Izpildītājs iesniedz Pasūtītājam saskaņā ar Līguma projektā noteikto rēķinu iesniegšanas kārtību.
1.31. Norēķini starp Līdzējiem veicami bezskaidras naudas norēķinu veidā, veicot naudas pārskaitījumus uz Līdzēju šajā Līgumā norādītajiem norēķinu kontiem. Saņemot atbilstošu Pasūtītāja pārstāvja norādījumu, Izpildītājs elektroniskajā rēķinā iekļauj informāciju par atšķirīgu maksātāju (Eiropas Savienības līdzfinansētu projektu gadījumā) un informāciju par projekta identifikācijas numuru un nosaukumu.
1.32. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu bankas kontā.
1.33. Papildu nosacījumi par līgumcenas samaksu, rēķinu iesniegšanu un norēķinu kārtību noteikti Līguma projektā.
Pakalpojuma pieprasījums, Izpildītāja izvēle, 
Līguma slēgšana
1.34. Ja Pasūtītājam rodas nepieciešamība veikt Pakalpojumu, Pasūtītājs sagatavo Pakalpojuma pieprasījumu un uz Izpildītāju kontaktpersonu e-pastiem (Vienošanās 12.2.punkts) nosūta uzaicinājumu (forma pielikumā) iesniegt piedāvājumus par konkrētā Pakalpojuma veikšanu.
1.35. Pasūtītājs Pakalpojuma pieprasījumā norāda plānotā Pakalpojuma darba apjomu, izpildes termiņu, piedāvājuma sagatavošanas nosacījumus (piedāvājuma iesniegšanas termiņš ir ne mazāk kā 5 (piecas) darba dienas), piedāvājuma izvēles kritēriju un citus tehniskās specifikācijas darba uzdevumus, ja nepieciešams, un e-pasta adresi, uz kuru jānosūta attiecīgais piedāvājums. Pakalpojuma pieprasījumā atbilstoši Vienošanās, tehniskās specifikācijas un Līguma projektam var tikt norādīta papildu informācija, kas nepieciešama konkrēta pakalpojuma izpildei.
1.36. Atbilstoši Pasūtītāja uzaicinājumā noteiktajam piedāvājuma iesniegšanas termiņam, Izpildītājs iesniedz savu piedāvājumu saskaņā ar Pasūtītāja Pakalpojuma pieprasījumu un atbilstoši piedāvājuma formai, kas pievienota Pakalpojuma pieprasījumam.
1.37. Gadījumā, ja Izpildītājs neiesniedz savu piedāvājumu Pasūtītāja norādītajā termiņā, ir uzskatāms, ka piedāvājums nav iesniegts un Izpildītājs ir atteicies no pretendēšanas uz konkrētā Pakalpojuma veikšanu. Pasūtītājs nosaka termiņu, kas ir pietiekams attiecīgā piedāvājuma sagatavošanai un iesniegšanai, ņemot vērā ne tikai plānotā Pakalpojuma darbu apjomu, bet arī tādus faktorus kā Pasūtītāja administratīvā resursa plānošana, Pakalpojuma sarežģītība, nepieciešamā Pakalpojuma veikšanas apjoms – darba uzdevums.
1.38. Pasūtītājs, saņemot piedāvājumus, nodrošina to neatvēršanu līdz iesniegšanai noteiktā termiņa beigām. 
1.39. Pasūtītājs Pakalpojuma pieprasījumā nosaka piedāvājuma izvēles kritēriju – zemākā cena vai saimnieciski izdevīgākā piedāvājuma noteikšanas kritērijus atbilstoši Pakalpojuma sarežģītībai, nepieciešamā Pakalpojuma veikšanas apjomam un citiem Pakalpojuma pieprasījuma nosacījumiem.
1.40. Pasūtītājs Pakalpojuma pieprasījumā nosaka kārtību kādā nosaka uzvarētāju, ja vairāku Izpildītāju piedāvājums atbilstoši Pakalpojuma pieprasījumā noteiktajam piedāvājuma izvēles kritērijam ir ar vienādu cenu vai vienādu punktu skaitu. 
1.41. Pasūtītājs, izvērtējot Izpildītāju iesniegto piedāvājumu atbilstību Pakalpojuma pieprasījumā un Vienošanās noteiktajai kārtībai, tajā skaitā atbilstību piedāvājuma izvēles kritērijam, izvēlas attiecīgā Pakalpojuma Izpildītāju, ar kuru tiks slēgts Līgums.
1.42. Pasūtītājs pēc lēmuma pieņemšanas par Līguma slēgšanas tiesību piešķiršanu konkrētam Izpildītājam (turpmāk – lēmums), ar kuru tiks slēgts Līgums attiecīgā Pakalpojuma īstenošanai, 3 (trīs) darbdienu laikā par to informē visus Izpildītājus, kuri iesnieguši piedāvājumus.
1.43. Ja Izpildītājs 3 (trīs) darbdienu laikā, skaitot no dienas, kad Pasūtītājs Izpildītājam iesniedzis Līgumu parakstīšanai, to neparaksta un neiesniedz Pasūtītājam, uzskatāms, ka Izpildītājs atteicies no Līguma noslēgšanas un Pasūtītājs ir tiesīgs slēgt Līgumu par attiecīgās Pakalpojuma veikšanu ar Izpildītāju, kurš ir nākamais saimnieciski visizdevīgākais atbilstoši Pakalpojuma pieprasījumā noteiktajai kārtībai.
1.44. Uz Līgumu ir attiecināmi visi Vienošanās noteikumi. Pakalpojuma pieprasījumā un Līgumā var tikt noteiktas īpašas norādes Pakalpojuma pieprasījuma izpildē, ņemot vērā konkrētā Pakalpojuma specifiku. 
pakalpojuma pieprasījuma (Līguma) izpilde un pieņemšana-nodošana
1.45. Izpildītājs, ar kuru noslēgts Līgums par konkrētā Pakalpojuma nodrošināšanu, nodrošina pakalpojuma sniegšanu, t.sk. termiņu, apjomu, tehnisko nodrošinājumu u.c. nosacījumu izpildi atbilstoši Pakalpojuma pieprasījumam, piedāvājumam un Līgumam.
1.46. Izpildītājs, ar kuru noslēgts Līgums par konkrētā Pakalpojuma nodrošināšanu, nodrošina  iepirkuma procedūrā un piedāvājumā norādīto speciālistu, ja tādi paredzēti, dalību Līguma izpildē atbilstoši Pakalpojuma pieprasījumā norādītajiem nosacījumiem.
1.47. Par Pakalpojuma pieprasījuma izpildi pilnā apjomā liecina Līdzēju elektroniski parakstīts pakalpojuma pieņemšanas-nodošanas akts, kas satur laika zīmogu.
1.48. [bookmark: _Hlk97042182]Izpildītājs Pakalpojuma pieprasījuma un Līguma noteiktajā termiņā veic Pakalpojumu un pēc tā saskaņā ar Līguma projektā noteikto kārtību iesniedz no savas puses parakstītu pakalpojuma pieņemšanas-nodošanas aktu, iekļaujot informāciju par veiktajām darbībām attiecībā uz Pakalpojuma veikšanu, kā arī pieņemšanas-nodošanas aktam pievieno izpildi apliecinošus dokumentus, ja tādi ir.
1.49. Pasūtītājs Līguma projektā noteiktajā veidā un termiņā pēc Pakalpojuma vai tās daļas izpildes saņemšanas paraksta pieņemšanas-nodošanas aktu vai rakstiski sniedz motivētus iebildumus Pakalpojuma vai tās daļas izpildes pieņemšanai.
1.50. Pasūtītājs ir tiesīgs nepieņemt Pakalpojumu vai tās daļu, ja konstatē, ka Pakalpojuma vai tā daļa ir izpildīta/s nekvalitatīvi, nepilnīgi, neatbilst Pakalpojuma pieprasījuma, Līguma un tehniskās specifikācijas noteikumiem, iztrūkst kāda no nepieciešamām sastāvdaļām. Šādā gadījumā Pasūtītājs Līguma noteiktajā kārtībā un termiņā sagatavo aktu, kurā norāda konstatētos trūkumus un lemj par Līguma projektā noteiktās atbildības iestāšanos. Norēķinus Izpildītājs veic atbilstoši paziņojumā norādītajam apjomam pēc tam, kad Izpildītājs ir iesniedzis rēķinu, atbilstoši Līguma noteikumiem.
Līdzēju pienākumi un tiesības
1.51. Izpildītājam ir pienākumi:
1.51.1. ievērot Vienošanās, tehniskās specifikācijas un citā  iepirkuma procedūras dokumentācijā noteiktos nosacījumus un kārtību;
1.51.2. par konfidenciālu uzskatīt jebkuru Vienošanās un Līguma ietvaros iegūto vai no Pasūtītāja saņemto informāciju vai dokumentus. Izpildītājs šo informāciju un dokumentus bez iepriekšējas Pasūtītāja piekrišanas saņemšanas nepublicē un nenodod trešajām personām, izņemot gadījumus, kad tas ir nepieciešams Līguma izpildei. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Vienošanās un Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija;
1.51.3. nodrošināt, ka Vienošanās un Līguma izpildē tiek iesaistīts personāls, kas tika norādīts Izpildītāja piedāvājumā  iepirkuma procedūrā, kā arī nepieciešamības gadījumā papildus jānodrošina kvalificēti speciālisti tādā apjomā, lai to skaits būtu tik liels, cik nepieciešams, lai tiktu nodrošināta kvalitatīva un atbilstoši Līgumā noteiktajam pakalpojuma sniegšana.  Iepirkuma procedūras piedāvājumā norādīto speciālistu nomaiņa ir iespējama tikai Līgumā noteiktajos gadījumos un kārtībā;
1.51.4. un Līgumā noteiktie pienākumi.
1.52. Izpildītāja tiesības:
1.52.1. saskaņā ar Vienošanās un tehniskās specifikācijas, Pakalpojuma pieprasījuma nosacījumiem, iesniegt piedāvājumu;
1.52.2. uzdot jautājumus par Pakalpojuma pieprasījumu un saņemt atbildes uz tiem;
1.52.3. ja iestājušies vai iestāsies apstākļi, kas kavē piedāvājuma iesniegšanu vai izstrādes pieprasījuma izpildi Vienošanās, Pakalpojuma pieprasījumā noteiktajā termiņā, Izpildītājam par tiem nekavējoties jāziņo Pasūtītāja pārstāvim uz Vienošanās norādīto e-pastu;
1.52.4. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama piedāvājuma sagatavošanai vai pasūtījuma pieprasījuma izpildei;
1.52.5. un Līgumā noteiktās tiesības.
1.53. Pasūtītāja pienākumi:
1.53.1. sniegt Izpildītājam informāciju Vienošanās un Līgumā paredzētā pakalpojuma izpildei;
1.53.2. sniegt atbildes uz Izpildītāju jautājumiem par Pakalpojuma pieprasījumu, plānotā Pakalpojuma veikšanu u.c. jautājumiem, kas var ietekmēt piedāvājumu; sniegt atbildes uz jautājumiem, izvērtēt nepieciešamību pagarināt piedāvājuma iesniegšanas termiņu;
1.53.3. nodrošināt Izpildītājam visu Pasūtītāja rīcībā esošo pakalpojuma izpildei nepieciešamo informāciju un resursus;
1.53.4. Vienošanās, tehniskajā specifikācijā un Līgumā noteiktā kārtībā veikt sniegtā pakalpojuma pieņemšanu;
1.53.5. ievērot un atbilstoši Līgumā noteiktajam jāizpilda Līgumā noteiktie samaksas pienākumi par saņemto pakalpojumu
1.53.6. un Līgumā noteiktie pienākumi.
1.54. Pasūtītāja tiesības:
1.54.1. pieprasīt un saņemt no Izpildītāja informāciju par pakalpojuma izpildes gaitu;
1.54.2. kontrolēt Izpildītāja sniegto pakalpojumu, tā apjoma un kvalitātes atbilstību Vienošanās, tehniskās specifikācijas un Līguma prasībām, kā arī noteiktajiem termiņiem, un dot Izpildītājam saistošus norādījumus radušos pārkāpumu novēršanai;
1.54.3. nekavējoties apturēt pakalpojuma izpildi uz laiku līdz pārkāpuma novēršanai, ja konstatē normatīvajos aktos noteikto darba aizsardzības noteikumu vai Pasūtītāja noteikto prasību pārkāpumu;
1.54.4. pagarināt piedāvājumu iesniegšanas termiņu un/vai grozīt Pakalpojuma pieprasījumu;
1.54.5. Pasūtītājam ir jāievēro un atbilstoši Līgumā noteiktajam jāizpilda Līgumā noteiktie samaksas pienākumi par saņemto pakalpojumu;
1.54.6. un Līgumā noteiktās tiesības.
Līdzēju atbildība 
1.55. Saskaņā ar Latvijas Republika normatīvajos aktos noteikto, Līdzējs ir atbildīgs par otram Līdzējam nodarītajiem zaudējumiem, ja tie radušies Līdzēja, tai skaitā tās darbinieku, pilnvaroto personu, Līguma izpildē iesaistīto trešo personu darbības vai bezdarbības rezultātā, tām pārkāpjot Līgumā noteiktās saistības.
1.56. Līdzēji nekavējoties brīdina viens otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
1.57. Pasūtītājs neatbild par izdevumiem, kas Izpildītājam radušies sakarā ar piedāvājuma sagatavošanu uz Pakalpojuma pieprasījumu, ja Izpildītāja piedāvājums nav atzīts par saimnieciski izdevīgāko un tam nav piešķirtas Līguma slēgšanas tiesības par konkrētā Pakalpojuma veikšanu.
1.58. Neatkarīgi no citiem Vienošanās noteikumiem Izpildītājs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Vienošanās laikā, kas radušies Izpildītāja darbības vai bezdarbības rezultātā.
1.59. Izpildītājs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam.
1.60. Pasūtītājs neuzņemas atbildību, ja Izpildītājs pārkāpis normatīvajos aktos noteiktās prasības.
1.61. Jebkuras nesaskaņas, domstarpības vai strīdi tiek risināti savstarpēju sarunu ceļā. Ja Līdzēji nespēj vienoties, jebkurš strīds izšķirams Latvijas Republikas tiesā, piemērojot Latvijas Republikas normatīvos aktus.
1.62. Līdzēju atbildība Pakalpojuma pieprasījuma izpildes laikā ir noteiktas Līguma projektā.

Nepārvarama vara
1.63. Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Līdzēji nevarēja ne paredzēt, ne novērst. Jebkura Līdzēju finanšu līdzekļu nepietiekamība vai tās apakšuzņēmēju pienākumu neizpilde nav uzskatāma par nepārvaramas varas apstākļiem.
1.64. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
1.65. Gadījumā, ja rodas nepārvaramas varas apstākļi, kas ietekmē Vienošanās vai Līguma atsevišķu pakalpojuma daļu izpildes termiņus, bet netraucē izpildīt Vienošanos vai Līgumu kopumā, Līdzēji saskaņo savu turpmāko rīcību attiecībā uz Vienošanās vai Līguma izpildi un tā termiņiem.
1.66. Līdzējam, kura darbību apgrūtina nepārvaramas varas apstākļi, nekavējoties jāinformē par to otru Līdzēju, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Vienošanās vai Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
1.67. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Vienošanās vai Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski sniegto Pakalpojumu, kas ir nodots Līgumā noteiktajā kārtībā.
Fizisko Personas datu aizsardzība
1.68. Veicot apmaiņu ar fizisko personu datiem, kas nepieciešami Vienošanās noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgā Līdzēja darbiniekiem.
1.69. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Vienošanās un Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
1.70. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem.
1.71. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
1.72. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
1.73. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
1.74. Katrs no Līdzējiem ir tiesīgs nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk, no attiecīgā Līdzēja darbiniekiem vai apakšuzņēmējiem), ko tam uzliek šis Līgums vai jebkādi piemērojamie normatīvie akti. Šajā gadījumā Līdzējs, kurš konstatē pārkāpumu, ir tiesīgs pieprasīt otram Līdzējam nodoto datu atdošanu atpakaļ un tam sekojošu datu dzēšanu no otra Līdzēja sistēmām.
1.75. Pēc Līguma izbeigšanas vai darbības termiņa beigām, Līdzēji nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otram Līdzējam par šā apakšpunkta izpildi.
1.76. Līdzēji apliecina, ka:
1.76.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
1.76.2. ka tie sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
1.76.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
1.76.4. bez otra Līdzēja rakstveida piekrišanas nepieļaut datu nodošanu tālākai apstrādei apakšuzņēmējiem. Ja ir saņemta šajā apakšpunktā minētā piekrišana, nodrošināt, ka apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegt ar Apakšuzņēmēju noslēgtā līguma apliecinātu kopiju;
1.76.5. uzglabāt ierakstus par visām veiktajām datu apstrādes darbībām, nodrošināt, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem.
Vienošanās grozīšana un pirmstermiņa izbeigšana  
1.77. Vienošanās grozījumi ir pieļaujami, ja tie nemaina Vienošanās vispārējo raksturu un atbilst vienam no šādiem gadījumiem:
1.77.1. grozījumi ir nebūtiski;
1.77.2. grozījumi ir būtiski. Ja grozījumi ir būtiski, tos drīkst izdarīt, neveicot Publisko iepirkumu likumā paredzēto procedūru, tikai Līguma 10.2.punktā noteiktajos gadījumos;
1.77.3. grozījumi attiecas uz līgumcenas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz 10% (desmit procentus) no sākotnējās Vienošanās summas.
1.78. Vienošanās darbības laikā Līdzēji nav tiesīgi veikt būtiskus Vienošanās grozījumus, izņemot:
1.78.1. ja ir radusies tādu no Līdzēju gribas neatkarīgu apstākļu dēļ neparedzētu darbu nepieciešamība, kurus Līdzēji, slēdzot Vienošanos, nevarēja paredzēt un ir nepieciešami Pakalpojuma pieprasījuma izpildei;
1.78.2. ja Pakalpojuma pieprasījums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzēti darbi;
1.78.3. ja Izpildītāju aizstāj ar citu pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis pakalpojuma sniedzējs atbilst  iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta otrās daļas 1.-7., 10.-14.punktā paredzētie izslēgšanas noteikumi;
1.78.4. Vienošanās summu un apkaimju skaitu ir iespējams palielināt, ja tiek piešķirts papildu finansējums, nepārsniedzot 50% no sākotnēji noslēgtās Vienošanās summa;
1.78.5. ja iestājies Vienošanās 2.6.punktā minētais termiņš, bet līguma summa nav sasniegta, Līdzēji var vienoties par Vienošanās darbības termiņa pagarināšanu līdz līguma summas sasniegšanas dienai vai īsākam termiņam, veicot rakstiskus Vienošanās grozījumus.
1.79. Jebkuras izmaiņas Vienošanās noteikumos stājas spēkā tikai tad, kad tās ir noformētas rakstiski un tās parakstījušas visi Līdzēji. Šādi Vienošanās grozījumi ar to parakstīšanas brīdi kļūst par Vienošanās neatņemamu sastāvdaļu.
1.80. Vienošanās var tikt izbeigta tikai Vienošanās noteiktajā kārtībā vai Līdzējiem savstarpēji rakstveidā vienojoties.
1.81. Pasūtītājs var vienpusēji atkāpties no Vienošanās attiecībā pret kādu no Izpildītājiem pirms termiņa, nosūtot Izpildītājam rakstveida paziņojumu, Publisko iepirkumu likumā paredzētajos un šādos gadījumos:
1.81.1. Izpildītājs nepienācīgi vai neatbilstoši Vienošanās vai Līguma prasībām veicis Pakalpojuma pieprasījuma izpildi, nav ievērojis Pasūtītāja norādījumus vai pārkāpis citus no Vienošanās izrietošos nosacījumus;
1.81.2. Izpildītājs atteicies slēgt Līgumu vai veikt Pakalpojuma pieprasījuma izpildi, kaut gan piedāvājumu ir iesniedzis;
1.81.3. Izpildītājs atkārtoti 3 (trīs) reizes, bez būtiska iemesla, Vienošanās darbības laikā nav iesniedzis piedāvājumu uz Pakalpojuma pieprasījumu;
1.81.4. Pasūtītājam ir šaubas/aizdomas, ka divi vai vairāk Izpildītāji ir savā starpā veikuši neatļautas vienošanās par piedāvājuma iesniegšanu, negodīgi saskaņojos savu dalību piedāvājuma iesniegšanā, likvidējot vai mazinot konkurenci;
1.81.5. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma saņemšanas;
1.81.6. Izpildītājs pārkāpj Latvijas Republikā spēkā esošos normatīvos aktus vai Vienošanās, vai Līguma prasības, kas attiecas uz pakalpojuma izpildes kārtību un kvalitāti;
1.81.7. pret Izpildītāju uzsākts maksātnespējas process vai tā darbība izbeigta vai pārtraukta, vai apturēta Izpildītāja saimnieciskā darbība;
1.81.8. Līgumu nav iespējams izpildīt tādēļ, ka Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
1.81.9. Izpildītājs radījis Pasūtītājam zaudējumus.
1.82. Ja Vienošanās darbības laikā noskaidrojas, ka Pasūtītājam nav pieejams vai ir samazināts finansējums Pakalpojuma sniegšanas uzsākšanai vai turpināšanai, Pasūtītājam jāaptur Vienošanās/Līgumu izpilde, par to rakstveidā jābrīdina Izpildītāji. Pasūtītājs apmaksā to sniegto Pakalpojuma apjomu, kas paveikts un ir Pasūtītāja pieņemts līdz Vienošanās apturēšanas brīdim, par ko Līdzēji savstarpēji rakstveidā vienojas.
1.83. Izpildītājam ir tiesības atkāpties no Vienošanās vai Līguma, par to rakstiski paziņojot Pasūtītājam 10 (desmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Uzņēmējs pienācīgi ir izpildījis savas Vienošanās un Līgumā noteiktās saistības. 
1.84. Katra Līguma izpildes laikā ir spēkā Līdzēju tiesības vienpusēji atkāpties no Līguma saskaņā ar Līguma projektā noteiktajiem nosacījumiem.
1.85. Ja Vienošanās vai Līgums tiek izbeigts pirms termiņa, Izpildītājs nodod visu tā rīcībā esošo un ar Vienošanās vai izbeigtā Līguma izpildi saistīto dokumentāciju Pasūtītājam ne vēlāk kā 3 (trīs) dienu laikā no Vienošanās vai Līguma izbeigšanas.
Prasības attiecībā uz personālu un apakšuzņēmēju
1.86. Pirms Vienošanās abpusējas parakstīšanas Izpildītājam jāiesniedz pakalpojuma sniegšanā iesaistīto speciālistu un personu, kuru spējām balstās/ apakšuzņēmēju (ja tādus plānots iesaistīt un tādi jau ir zināmi; Vienošanās 3.pielikums) saraksts, kurā norādīti to nosaukumi, kontaktinformācija un to pārstāvēttiesīgās personas, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. 
1.87. Iesniedzot piedāvājumu par Pakalpojuma pieprasījumu, Izpildītājam jāiesniedz pakalpojuma sniegšanā iesaistīto speciālistu un personu, kuru spējām balstās un apakšuzņēmēju, kuru vērtība ir vismaz EUR 10 000 (desmit tūkstoši euro un 00 centi), saraksts, kā arī to sagatavoti apliecinājumi.
1.88. Izpildītājs nav tiesīgs bez saskaņošanas ar Pasūtītāju veikt  iepirkuma procedūras piedāvājumā norādītā personāla un apakšuzņēmēju/personu, uz kuru spējām balstās, nomaiņu. Izpildītāja personāla (speciālistu), kuru tas iesaistīs Vienošanās un Līguma izpildē, par kuru sniedzis informāciju Pasūtītājam iepirkuma procedūrā, kura kvalifikācijas atbilstību izvirzītajām prasībām un tehniskajā piedāvājumā Pasūtītājs ir vērtējis, kā arī apakšuzņēmējus, uz kuru iespējām  iepirkuma procedūrā Izpildītājs balstījies, lai apliecinātu savas kvalifikācijas atbilstību nomaiņu var veikt tikai ar Pasūtītāja rakstveida piekrišanu.
1.89. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu vienošanās izpildē iespējami īsā laikā, bet ne vēlāk kā 4 (četru) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
1.90. Pasūtītājs nepiekrīt  iepirkuma procedūras piedāvājumā norādītā speciālista nomaiņai, ja piedāvātais speciālists neatbilst  iepirkuma procedūras dokumentos speciālistiem vai personālam izvirzītajām prasībām vai tam nav vismaz tādas pašas kvalifikācijas un pieredzes kā speciālistam, kas tika vērtēts, nosakot saimnieciski visizdevīgāko piedāvājumu.
1.91. Pasūtītājs nepiekrīt  iepirkuma procedūras piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1.91.1. piedāvātais apakšuzņēmējs neatbilst  iepirkuma procedūras dokumentos apakšuzņēmējiem izvirzītajām prasībām;
1.91.2. tiek nomainīts apakšuzņēmējs, uz kura iespējām  iepirkuma procedūras Izpildītājs balstījies, lai apliecinātu savas kvalifikācijas atbilstību paziņojumā par līgumu un  iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību  iepirkuma procedūrā noteiktajām prasībām, vai tas atbilst Publisko iepirkumu likuma  42.panta otrās daļas 1.-7., 10.-14.punktā minētajiem pretendentu izslēgšanas gadījumiem;
1.91.3. piedāvātais apakšuzņēmējs, kura sniedzamo Pakalpojumu vērtība ir vismaz EUR 10 000 (desmit tūkstoši euro un 00 centi), atbilst Publisko iepirkumu likuma  42.panta otrās daļas 1.-7., 10.-14.punktā minētajiem pretendentu izslēgšanas gadījumiem;
1.91.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma procedūras piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
1.92. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā  iepirkuma procedūras piedāvājumā, būtu ietekmējušas piedāvājuma izvēli atbilstoši  iepirkuma procedūras dokumentos noteiktajiem piedāvājuma izvērtēšanas kritērijiem.
1.93. Pārējie noteikumi, kas attiecas uz speciālistu piesaisti un nomaiņu, kā arī apakšuzņēmēja piesaisti vai nomaiņu, atsevišķi noteikti Līguma projektā.
Vispārējie noteikumi
1.94. Lai sekmētu saistību izpildi pienācīgā kārtā un Vienošanās un Līgumā noteiktajos termiņos, Līdzēji nosaka kontaktpersonas. Kontaktpersonas Vienošanās ietvaros tiek norādītas šajā nodaļā, savukārt kontaktpersonas, kuras ir iesaistītas un atbild par konkrēta Līguma izpildi, tiek norādītas attiecīgajā Līgumā.
1.95. Līdzēju kontaktpersonas:
1.95.1. Pasūtītāja nozīmēta kontaktpersona Vienošanās laikā:
Rīgas valstspilsētas pašvaldības Pilsētas attīstības departamenta Projektu vadības pārvaldes Projektu attīstības nodaļas galvenā projektu vadītāja p.i. Līze Masaļska, tālrunis: 67012878, e-pasts: lize.masalska@riga.lv.
1.95.2. Izpildītājs Nr.1 nozīmēta kontaktpersona Vienošanās laikā:
1.95.3. […]Izpildītājs Nr.2 nozīmēta kontaktpersona Vienošanās laikā:
[…].
1.96. Pasūtītāja kontaktpersonai Vienošanās ietvaros ir tiesības, nepārkāpjot Vienošanās robežas, risināt visus ar Vienošanās izpildi saistītos operatīvos jautājumus, organizēt un kontrolēt Vienošanās izpildes gaitu, tajā skaitā, bet ne tikai veikt komunikāciju starp Pasūtītāju un Izpildītājiem, pieprasīt no Izpildītājiem informāciju, sniegt informāciju Izpildītājiem, nodrošināt ar Vienošanos saistītās dokumentācijas pieņemšanu-nodošanu, kā arī veikt citas darbības, kas saistītas ar pienācīgu Vienošanās paredzēto saistību izpildi. Pasūtītāja kontaktpersona nav tiesīga parakstīt pakalpojuma pieņemšanas-nodošanas aktu. Kontaktpersonai, kas nav Līdzēja izpildinstitūcijas loceklis vai kuram nav attiecīga pilnvarojuma, nevar izdarīt grozījumus un papildinājumus Vienošanās noteikumos.
1.97. Līdzēji var veikt izmaiņas Vienošanās 12.1.-12.2.punktā un norādīt citu kontaktpersonu vai papildināt ar citām kontaktpersonām, par ko Līdzējs savlaicīgi informē otru Līdzēju.
1.98. Vienošanās ir saistoša Līdzējiem, kā arī visām trešajām pusēm, kas likumīgi pārņem viņu tiesības un pienākumus.
1.99. Ja kāds no Vienošanās Līguma noteikumiem atbilstoši Latvijas Republikas spēkā esošajiem normatīvajiem aktiem kļūst pilnībā vai daļēji par spēkā neesošu vai kļūst neizpildāms, tas nekādā veidā neietekmē un neatceļ pārējo Vienošanās noteikumu spēkā esamību un likumību, bet Vienošanās noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem, atbilstoši Vienošanās mērķiem saskaņā ar attiecīgos normatīvos aktos izvirzītām prasībām.
1.100. Jautājumi, kas nav noregulēti Vienošanās, apspriežami saskaņā ar Latvijas Republikas normatīvajiem aktiem.
1.101. Kādu Vienošanā noteikto tiesību neizmantošana neietekmē šādas tiesības un nenozīmē Līdzēja atteikšanos no šādām tiesībām, tāpat šādu tiesību daļēja izmantošana neliedz Līdzējiem to tālāku izmantošanu.
1.102. Šajā Vienošanās izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm.
1.103. Līdzēji informācijas un dokumentu apritē izmanto Vienošanās norādītos e-pastus. Informācija un dokumenti, kas nosūtīti Līdzējam/iem uz Vienošanās norādīto e-pastu, uzskatāmi par saņemtiem un tie ir saistoši visiem Līdzējiem. Minētais noteikums neattiecas uz informāciju un dokumentiem, kuru iesniegšanas/nosūtīšanas kārtība ir īpaši atrunāta citos Vienošanās noteikumos. Ja dokuments sūtīts ar pasta starpniecību ierakstītā sūtījumā, tas uzskatāms par saņemtu 7. (septītajā) dienā pēc tā nodošanas pastā, bet, ja tas sūtīts elektroniski, tas uzskatāms par paziņotu 2. (otrajā) darba dienā pēc tā nosūtīšanas. 
1.104. Līdzējiem ir pienākums nekavējoties informēt par šajā Vienošanās norādīto rekvizītu maiņu, pretējā gadījumā nepaziņojušais Līdzējs nevar atsaukties uz saistību neizpildi, ko izraisījis nepaziņošanas fakts. 
1.105. Vienošanās un tā pielikumi satur pilnīgu  Līdzēju vienošanos, un Līdzējiem ir saistošas tikai tās saistības, kas ir atrunātas šajā Vienošanās un tās pielikumos. 
1.106. Līdzēji ar saviem parakstiem apliecina, ka Līdzējiem ir saprotams Vienošanās saturs, nozīme un sekas, Līdzēji atzīst Vienošanos par pareizu un savstarpēji izdevīgu un tās labprātīgi vēlas to parakstīt.
1.107. Vienošanās sagatavota elektroniski uz Līdzēji to parakstījuši elektroniski ar drošu elektronisko parakstu, kas satur laika zīmogu. Vienošanās parakstīšanas datums ir pēdējā parakstītāja pievienotā laika zīmoga datums un laiks. 
1.108. Vienošanās ir 3 pielikumi, kas ir Vienošanās neatņemama sastāvdaļa. Vienošanās pielikumi, kuri pievienoti Vienošanās:
1. Līguma projekts;
2. Tehniskā specifikācija;
3. Iepirkuma veikšanai nepieciešamā informācija/Uzaicinājums iesniegt piedāvājumu.
Līdzēju rekvizīti un paraksti
	PASŪTĪTĀJS:
	IZPILDĪTĀJS NR.1:

	Rīgas valstspilsētas pašvaldības Pilsētas attīstības departaments 
Reģ.Nr.: 90000056484
Adrese: Dzirnavu iela 140, Rīga, LV-1050
Konta Nr: LV89RIKO0020100001040
Projekta ID:  "Rīgas apkaimju centru konceptplānu izstrāde" (APS1669)
[bookmark: _Hlk191987369]Bankas kods: RIKOLV2X
Banka: Luminor bank AS Latvijas filiāle
RD iestādes kods: 207

I.Purmale (paraksts)
	SIA “ALPS ainavu darbnīca”
Reģ.nr.: 40003771232
PVN Nr. LV40003771232
Juridiskā adrese: […]
Faktiskā adrese: […]
Banka: […]
Bankas kods: […]
Konta numurs: […]

[…]

	
	IZPILDĪTĀJS NR.2:

	
	SIA “Vertex projekti”
Reģ.nr.: 40003842450
PVN Nr. LV40003842450
Juridiskā adrese: […]
Faktiskā adrese: […]
Banka: […]
Bankas kods: […]
Konta numurs: […]

[…]


3.pielikums

UZAICINĀJUMS IESNIEGT PIEDĀVĀJUMU Nr. __

Datums

Lūdzam sagatavot un iesniegt piedāvājumu pakalpojuma līguma (turpmāk – Līgums) noslēgšanai saskaņā ar atklāta konkursa “Apkaimju centru konceptplānu sadaļu izstrāde” CAIP 2025/05” rezultātā noslēgto Vispārīgo vienošanos Nr. ___________ (turpmāk – Vienošanās).

Pasūtītāja pieprasījums (pieprasījuma saturs un struktūra var tikt pielāgota atkarībā no faktiskās nepieciešamības):
1) Apkaimes nosaukums:_______________________
2) Piedāvājuma iesniegšanas termiņš: ______________ darba dienas no uzaicinājuma izsūtīšanas.
3) Elektroniskā pasta adrese Piedāvājuma iesniegšanai:_________________
4) Piedāvājuma izvēles kritēriji:_____________________
5) Pasūtītāja kontaktpersona (ja atšķiras no Vienošanās norādītās): ___________
6) Konkrētā pakalpojuma finanšu avots:______________________________
7) Cita informācija (ja nepieciešams):

Pielikumā: 
· …
· ….

Šis dokuments ir parakstīts ar elektronisko parakstu (bez droša e-paraksta)


